open-index/open-wikipedia-markdown huggingface dataset:
Igaunijas Nacionālais muzejs

thumb|Igaunijas Tautas muzeja galvenā ekspozīcija
thumb|Pirmais izmantotais Igaunijas karogs
**Igaunijas Nacionālais muzejs** ( — 'Igaunijas Tautas muzejs') ir 1909. gadā dibināts muzejs Tartu Igaunijā. Ekspozīcijas pamatā ir folklorista Jakoba Hurta 19. gadsimta otrajā pusē savāktie Igaunijas etnogrāfijas un tautas mākslas materiāli.

Muzeja ekspozīcija sevī ietver igauņu tautas vēsturi, ikdienu un tradīcijas, somugru un Igaunijas mazākumtautību vēsturi un mūsdienu kultūru. Tajā izstādīti visu Igaunijas reģionu tautastērpi. Koka alus kausu kolekcija demonstrē tradicionālos zemnieku svētkus un brīvdienas. Ekspozīcijā izstādīts liels daudzums rokdarbu, no austiem paklājiem līdz lina galdautiem.

## Vēsture
Muzejs tika atvērts Rādi ciemā Tartu apkaimē 1922. gadā un muzeja direktors bija somu etnogrāfs Ilmari Manninens. Manninens kopš 1919. gada strādāja Tartu Universitātē.

1940. gadā Rādi ciemā uzbūvēja Tartu lidlauku. Muzeja ēku iznīcināja Tartu operācijas laikā Otrā pasaules kara laikā. Pēc kara lidlauks ieguva slepenības statusu un tajā bāzējās padomju armijas bumbvedēji, tādēļ muzejs netika atjaunots. Muzeja eksponāti tika noglabāti baznīcās un citās vietās visā pilsētā.

2005. gadā Igaunijas Kultūras ministrija un Igaunijas Arhitektu apvienība izsludināja starptautisku konkursu Igaunijas Tautas muzeja jaunās ēkas projektam. Konkursā uzvarēja dažādu valstu arhitektu sadarbības projekts *Memory Field*.

2016. gada 29. septembrī notika muzeja jaunās ēkas atklāšana.

## Atsauces

## Ārējās saites

*
Aleksandra Pahmutova

**Aleksandra Pahmutova** (; dzimusi ) ir padomju un krievu komponiste, viena no pazīstamākajām populārās mūzikas autorēm, vairāk nekā 400 dziesmu autore, PSRS Tautas skatuves māksliniece (1984). Pahmutova ieguvusi Sociālistiskā Darba Varoņa nosaukumu (1990), apbalvota ar Komjaunatnes prēmiju (1966), divām PSRS Valsts prēmijām (1975, 1982), diviem Ļeņina ordeņiem (1979, 1990) un Krievijas Federācijas Valsts prēmiju (2014).

## Biogrāfija

Aleksandra Pahmutova piedzima 1929. gadā Lejasvolgas novadā, Beketovkas ciemā. Jau bērnībā izcēlās ar muzikālām dotībām. Trīs gadu vecumā sacerēja pirmās melodijas, bet piecu gadu vecumā — skaņdarbu klavierēm. 1936. gadā iestājās pilsētas mūzikas skolā, kurā mācījās līdz kara sākumam. Tika evakuēta uz Karagandu, kur turpināja mācīties mūziku (1942—1943). Vēlāk tika uzņemta Centrālajā mūzikas skolā Maskavā. 1948. gadā Pahmutova uzsāka studijas Maskavas Konservatorijas kompozīcijas nodaļā, ko pabeidza ar izcilību 1953. gadā. 1956. gadā pabeidza aspirantūru.

Pahmutova bijusi valdes sekretāre Krievijas Komponistu savienībā (1973—1995), kā arī PSRS Komponistu savienībā (1968—1991).

Precējusies ar dzejnieku Nikolaju Dobronravovu, kas ir tekstu autors daudzām Pahmutovas dziesmām.

## Pazīstamākie darbi
### Dziesmas
Pahmutova sarakstījusi vairāk nekā 400 dziesmas. Daudzas no tām kļuvušas plaši pazīstamas PSRS teritorijā. Starp populārākajām ir tādas dziesmas kā *Надежда*, *Мелодия*, *Беловежская пуща*, *Нежность*, *Команда молодости нашей*, *Как молоды мы были*, *Знаете, каким он парнем был*, *И вновь продолжается бой*.

Pahmutovas dziesma *До свиданья, Москва* tika izpildīta kā atvadu dziesma Maskavas olimpisko spēļu noslēguma ceremonijā 1980. gadā.
thumb|Krievijas Federācijas Valsts prēmijas pasniegšana (2014)
### Mūzika kinofilmām
Pahmutovas sarakstījusi mūziku daudzām kinofilmām. Pazīstamākās no tām ir *Девчата* (1961), *Жили-были старик со старухой* (1965), *Три тополя на Плющихе* (1968), *О спорт, ты — мир!* (1981), *Битва за Москву* (1985), *Сын за отца* (1995).

## Atsauces

## Ārējās saites

* Oficiālā mājaslapa  
*
Hovigs

**Hoviks Demirčjans** (, ,  Nikosijā), plašāk pazīstams ar pseidonīmu **Hovigs**, ir armēņu izcelsmes kipriešu dziedātājs. 2009. gadā Hovigs piedalījās "X Faktors" grieķu versijā 2. sezonā un ieguva 7. vietu. Viņš arī pārstāvēja Kipru 2017. gada Eirovīzijas dziesmu konkursā  Kijivā un fināla kopvērtējumā ieguva 21. vietu.

## Atsauces
Kitkova (Baltinavas pagasts)

**Kitkova** bija apdzīvota vieta Balvu novada Baltinavas pagastā. Atradās pagasta dienvidu daļā 14 km no pagasta centra Baltinavas un 288 km no Rīgas.

Apdzīvotā vieta atradās nomaļus no autoceļa P45, Kūkovas upes krastā.

1897. gadā ciemā bija 1 sēta ar 24 cilvēkiem.
## Atsauces
Portugāles prezidentu uzskaitījums

Šajā uzskaitījumā apkopoti **[[Portugāle]]s [[Portugāles prezidents|prezidenti]]**, kopš 1910. gada, kad notika 1910. gada 5. oktobra revolūcija un izveidota republika. Prezidents ir Portugāles valsts vadītājs.

## Uzskaitījums

### [[Attēls:Flag of Portugal.svg|30px]] Portugāles Pirmā Republika (1910—1926) [[Attēls:Coat of arms of Portugal.svg|30px]]

### Portugāles Otrā Republika (1926—1974)

### [[Attēls:Flag of Portugal.svg|30px]] Portugāles Trešā Republika (1974 — mūsdienas) [[Attēls:Coat of arms of Portugal.svg|30px]]

## Skatīt arī
* Portugāles Pirmā Republika
* Portugāles premjerministru uzskaitījums
* Portugāles valdnieku uzskaitījums
Marija Kuvacu

**Marija Kuvacu** (; dzimusi  Atēnās) ir Grieķijas starptautiskā lielmeistare šahā (1993).

## Biogrāfija
Vairākkārt uzvarējusi Grieķijas junioru šaha čempionātos dažādās vecuma kategorijās: U16 (1992, 1994), U20 (1995, 1996, 1999). No 1993. līdz 1999. gadam pārstāvējusi Grieķiju Eiropas un Pasaules junioru šaha čempionātos. 1999. gadā Erevānā uzvarējusi Pasaules junioru šaha čempionātā U20 vecuma grupā.

Sekmīgi piedalījusies Grieķijas sieviešu šaha čempionātos, kuros izcīnījusi zelta (2000) un divas sudraba (1998, 2002) medaļas. 2001. gadā Maskavā piedalījusies Pasaules sieviešu šaha čempionātā pēc izslēgšanas sistēmas, kurā zaudējusi 1. kārtā Natašai Bojkovičai.

Pārstāvējusi Grieķijas komandu lielākajos komandu šaha turnīros:
* Pasaules šaha olimpiādēs piedalījusies 4 reizes (1998-2002, 2016);
* Eiropas komandu šaha čempionātos piedalījusies 2 reizes (2001, 2015).

Par panākumiem turnīros FIDE 1990. gadā Kuvacu piešķīra starptautiskās meistares (WIM), bet 1993. gadā - starptautiskās lielmeistares (WGM) nosaukumu.

Pēc profesijas ir zobārste un līdz 2009. gadam Atēnās strādājusi par zobu ķirurģi. 2012. gadā pārgājusi uz darbu Ārlietu ministrijā un strādājusi Grieķijas vēstniecībā Pekinā. 

## Atsauces

## Ārējās saites
Joanna Voreka

**Joanna Voreka** (; dzimusi  Pščinā) ir Polijas starptautiskā lielmeistare šahā (2013), kas kopš 2016. gada pārstāv Čehiju.

## Biogrāfija
Vairākkārt uzvarējusi Polijas junioru šaha čempionātos dažādās vecuma kategorijās: U10 (1996), U14 (1999), U16 (2001). No 1995. līdz 2003. gadam pārstāvējusi Poliju Eiropas un Pasaules junioru šaha čempionātos, kuros izcīnījusi sudraba (1997. gadā Eiropas junioru šaha čempionāts U12 vecuma grupā) un divas bronzas (1996. gadā Eiropas junioru šaha čempionāts U10 vecuma grupā un 2001. gada Pasaules junioru šaha čempionāts U16 vecuma grupā) medaļas. 2006. gadā uzvarējusi starptautiskajā šaha turnīrā Pščinā. Divas reizes uzvarējusi Polijas sieviešu čempionātā šaha ātrspēlē (2008, 2009). 2015. gadā bijusi otrā Polijas sieviešu čempionātā ātrajā šahā.

2016. gadā uzvarējusi Čehijas sieviešu šaha čempionātā.

Pārstāvējusi Polijas un Čehijas komandas lielākajos komandu šaha turnīros:
* Pasaules šaha olimpiādēs piedalījusies 2 reizes (2012, 2016);
* Eiropas komandu šaha čempionātā piedalījusies 2013. gadā.

Par panākumiem turnīros FIDE 2007. gadā Vorekai piešķīra starptautiskās meistares (WIM), bet 2013. gadā - starptautiskās lielmeistares (WGM) nosaukumu.

## Atsauces

## Ārējās saites
Jūlija Osmaka

**Jūlija Osmaka** (; dzimusi  Kijivā) ir Ukrainas starptautiskā lielmeistare šahā (2016).

## Biogrāfija
Vairākkārt uzvarējusi Ukrainas junioru šaha čempionātos dažādās vecuma kategorijās: U10 (2006, 2008), U12 (2010), U16 (2013), U20 (2012, 2013). 2010. gadā uzvarējusi Pasaules junioru šaha čempionātā U12 vecuma grupā. Divas reizes izcīnījusi bronzas medaļas Eiropas junioru šaha čempionātos: U10 vecuma kategorijā (2008) un U12 vecuma kategorijā (2010). Ukrainas sieviešu šaha čempionātos izcīnījusi zelta (2017), sudraba (2019) un četras bronzas (2014, 2015, 2018, 2020) medaļas.

2021. gada augustā Jasos izcīnījusi 2. vietu Eiropas individuālajā šaha čempionātā sievietēm. 2021. gada novembrī Rīgā ierindojusies 21. vietā 2021. gada "FIDE Chess.com Grand Swiss" turnīrā sievietēm.

2023. gada augustā Baku piedalījusies FIDE Pasaules kausa izcīņā sievietēm, kurā  2. kārtā uzvarējusi Stavrulu Colakidu, bet 3. kārtā piekāpusies Džu Dzjiņerai.

2024. gada septembrī uzvarējusi Karaghandi apgabala atklātā čempionāta "B" turnīrā.

2025. gada janvārī Monako izcīnījusi 3. vietu Eiropas ātrā šaha čempionātā sievietēm.

2025. gada septembrī Samarkandā ierindojusies 32. vietā "FIDE Women's Grand Swiss" turnīrā sievietēm.

2026. gada janvārī Monako izcīnījusi 4. vietu Eiropas šaha ātrspēles čempionātā sievietēm.

Pārstāvējusi Ukrainas komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2018, 2022, 2024). Komandu vērtējumā izcīnījusi zelta (2022) un sudraba (2018) medaļas;
* Eiropas komandu šaha čempionātā piedalījusies 4 reizes (2017, 2019, 2021, 2025). Komandu vērtējumā izcīnījusi sudraba (2025) un bronzas (2017) medaļas;
* Pasaules komandu šaha čempionātā piedalījusies 2 reizes (2017, 2021).

Par panākumiem turnīros FIDE 2016. gadā Osmakai piešķīra starptautiskās lielmeistares (WGM) nosaukumu, bet 2017. gadā - starptautiskā meistara vīriešiem (IM) nosaukumu.

## Diskvalifikācija FIDE Universiādes turnīrā

2021. gada 27. un 28. martā Jūlija Osmaka uzvarēja FIDE Pasaules Universiādes tiešsaistes sieviešu ātrā šaha čempionātā, iegūstot 4½ punktus no 5 iespējamiem. Tomēr pēc šaha spēles statistikas analīzes viņas rezultāts tika anulēts, un viņa tika diskvalificēta par iespējamu palīgierīču lietošanu šaha partijas laikā. Universiādes *Fair Play* (Godīgas spēles) komiteja apgalvoja, ka kopumā tika diskvalificēti 20 šahisti, taču atteicās uzrādīt katra konkrētus "krāpšanās pierādījumus". Uzreiz pēc diskvalifikācijas Jūlija Osmaka izteica vēlmi veikt melu detektora testu, lai apstrīdētu šo diskvalifikāciju, taču tas neizmainīja FIDE lēmumu.

## Atsauces

## Ārējās saites
Jesaja Fairbreiss

**Jesaja Fairbreiss** (angļu: *Isaiah Firebrace*,  Moāmā), plašāk pazīstams kā **Jesaja** (*Isaiah*), ir austrāliešu dziedātājs, kurš uzvarēja Austrālijas "X Faktors" šova varianta 8. sezonā 2016. gadā. Tā paša gada 9. decembrī Jesaja izlaida savu debijas albumu *[[Isaiah]]*. 2017. gada 7. martā tika paziņots, ka viņš pārstāvēs Austrāliju 2017. gada Eirovīzijas dziesmu konkursā Kijivā. Fināla kopvērtējumā viņš ieguva 9. vietu.

## Atsauces
Jeļizaveta Malahova

**Jeļizaveta Malahova** (; dzimusi kā **Solovjova** ()  Ļvivā) ir Ukrainas starptautiskā lielmeistare šahā (2010).

## Biogrāfija
Vairākkārt izcīnījusi medaļas Ukrainas junioru šaha čempionātos dažādās vecuma kategorijās: 2 zelta (U12 - 2005. gadā, U14 - 2007. gadā) un 3 sudraba (U10 - 2003. gadā, U14 - 2006. gadā, U18 - 2008. gadā). 2007. gadā izcīnījusi sudraba medaļu Eiropas junioru šaha čempionātā U14 vecuma grupā. 2014. gadā bijusi trešā Maskavas šaha festivāla *Moscow Open* studenšu turnīrā. 2016. gadā uzvarējusi Ukrainas sieviešu šaha čempionātā.

Par panākumiem turnīros FIDE 2009. gadā Malahovai piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu.

## Atsauces

## Ārējās saites
Jevheņija Doluhanova

**Jevheņija Doluhanova** (; dzimusi  Baku) ir Ukrainas starptautiskā lielmeistare šahā (2006), kas no 2011. līdz 2013. gadam pārstāvēja Armēniju.

## Dzīvesgājums
2004. gadā Aluštā izcīnījusi 3. vietu Ukrainas sieviešu šaha čempionātā. 2009. gadā Eipatorijā uzvarējusi Ukrainas sieviešu šaha čempionātā.

Daudzu starptautisko šaha turnīru laureāte. 2005. gadā bijusi otrā Harkivas starptautiskajā šaha turnīrā *Temīda-2005* (uzvarējusi Oksana Vozovika). 2007. gadā bijusi otrā Harkivas Rektora kausa izcīņā. 2009. gadā Suzdaļā uzvarējusi Jeļizavetas Bikovas memoriālā, bet Harkivā bijusi pirmā starptautiskajā šaha turnīrā *Kaīsa-2009*. 2011. gadā Sanktpēterburgā izcīnījusi otro vietu Ludmilas Rudenko memoriālā (uzvarējusi Aleksandra Gorjačkina). 2012. gadā Džakartā bijusi 3. vietā starptautiskajā šaha turnīrā *Japfa Chess Festival*. 2014. gadā uzvarējusi starptautiskajā šaha turnīrā Sautronā (Francija).

Par panākumiem turnīros FIDE 2003. gadā Doluhanovai piešķīra starptautiskās meistares (WIM), bet 2006. gadā - starptautiskās lielmeistares (WGM) nosaukumu.

## Atsauces

## Ārējās saites
Oto Kalniņš

**Oto Kalniņš** (1856—1891) bija latviešu veterinārārsts, mikrobiologs. Gājis bojā zinātniskā pētījuma laikā.

## Dzīvesgājums
Dzimis 1856. gada 25. februārī Lejas pagasta "Rateniekos" mežsarga ģimenē. Vecākais brālis Kārlis Kalniņš bija veterinārārsts Barnaulā, vēlāk docents Kazaņā.
 
1873. gada rudenī uzsāka studijas Tērbatas Veterinārajā institūtā (*Kaiserliche Veterinair-Institut zu Dorpat*), kuru pabeidza 1877. gadā. Piedalījās krievu—turku karā (1877—1878), pēc tam līdz 1886. gadam dzīvoja Bulgārijā un tiek uzskatīts par vienu no šīs valsts veterinārmedicīnas dibinātājiem. Pēc tam strādāja Tērbatas bakterioloģiskajā stacijā, 1891. gadā vienlaikus ar Kristapu Helmani publicēja rakstu par ļauno ienāšu slimības intradermālo diagnostiku (*К диагнозу сапа*).

Miris pēc inficēšanās zinātnisko eksperimentu laikā 1891. gada 6. aprīlī, apglabāts Tērbatas kapos. Viņam atklāts piemiņas akmens "Rateniekos". Pēc viņa nāves 1891. gadā Kristaps Helmanis Pēterburgas Eksperimentāli medicīniskajā institūtā (*Институт экспериментальной медицины*) izveidoja maleīna ražotni.

## Darbi
* Кальнинг О.И. К диагнозу сапа. Архив вет. наук. 1891 - № 3. - С.113-116.

## Literatūra
* Egons Dārziņš. Zemmers, Kalniņš, Helmanis: dzīve un darbi. A. Gulbis, 1934. - 238 lappuses, atkārtoti izdota 1993. gadā kā Zemmers, Kalniņš, Helmanis. Rīga: Zinātne, 1993. - 238 lpp.

## Atsauces
Ģorge Ivanovs

**Ģorge Ivanovs** (*Ѓорге Иванов*, dzimis ) ir Ziemeļmaķedonijas politiķis. Viņš bija Ziemeļmaķedonija prezidents no 2009. līdz 2019.  gadam.

Ģorge Ivanovs dzimis Valandovā. Studējis tieslietas Skopjes Universitātē. 1988. gadā viņš sāka strādāt Maķedonijas radio un televīzijā kā žurnālists. Bija Dienvidslāvijas komunistiskās jaunatnes savienības aktīvists. Ivanovs Skopjes Universitātē ieguva maģistra grādu politikas zinātnē, vēlāk arī filozofijas doktora grādu. Bija politikas teorijas un politikas filozofijas profesors Skopjes Universitātē, kā arī viesprofesors citās universitātēs.

2009. gadā partija *[[VMRO-DPMNE]]* Ģorgi Ivanovu izvirzīja par Maķedonijas prezidenta kandidātu. Pirmajā vēlēšanu kārtā 22. martā Ivanovs ieguva 35 % balsu, otrajā vietā ar 20 % atstājot Ļubomiru Frčkoski. Vēlēšanu otrajā kārtā 5. aprīlī Ģorge Ivanovs uzvarēja ar 63 % balsu. Prezidenta inaugurācijas ceremonija notika 12. maijā.
2014. gadā Ģorge Ivanovs tika ievēlēts uz otro termiņu.

2016. gada aprīlī Skopjē sākās protesti () pret prezidenta Ivanova strīdīgo lēmumu par izmeklēšanas apturēšanu attiecībā uz bijušo premjeraministru Nikola Gruevski un desmitiem politiķu, kuri bija iesaistīti skandālā ar noklausīšanos. Demonstranti atbalstīja koalīciju ar Maķedonijas Sociāldemokrātisko savienību un citām opozīcijas partijām, pieprasot valdības atkāpšanos. Viņi arī prasīja 2016. gada 5. jūnijā plānoto parlamenta vēlēšanu atcelšanu, pamatojoties uz to, ka brīvo un caurspīdīgo vēlēšanu nosacījumi nav pieejami. Valdība un tās atbalstītāji apgalvoja, ka 5. jūnijā vēlēšanas ir vienīgais politiskās krīzes risinājums. Valstī sākās protesti arī citās pilsētās. Eiropas Savienība un ASV kritizēja Maķedonijas valdību un politiķus. Skopjē demonstranti izdemolēja valsts prezidenta kanceleju. Valdība tomēr piekāpās un atjaunoja Nikola Gruzevska un citu politiķu kriminālvajāšanu. Uz 2016. gada 11. decembri arī tika pārceltas pirmstermiņa parlamenta vēlēšanas.

2019. gada 12. februārī Maķedonijas Republikas nosaukums tika mainīts uz Ziemeļmaķedonijas Republika. 
2019. gada 12. maijā beidzās Ģorges Ivanova prezidenta pilnvaru termiņš, un viņu nomainīja Stevo Pendarovskis.

## Ārējās saites

* Maķedonijas bijušie prezidenti
Goara Gasparjana

**Goara Gasparjana** (; dzimusi , mirusi ) bija armēņu operdziedātāja (kolaratūrsoprāns), saukta par "Armēnijas lakstīgalu".

Dzimusi armēņu ģimenē Kairā, Gasparjana studēja Kairas mūzikas akadēmijā. 1948. gadā viņa kopā ar tūkstošiem citu armēņu no Vidējiem Austrumiem emigrēja uz Armēnijas PSR.

Viņa darbojās Erevānas operteātrī, kurā karjeras laikā uzstājās 23 operās, kā arī dažādos koncertos. Viņa strādāja par pasniedzēju arī Erevānas Valsts konservatorijā. Gasparjana saņēmusi PSRS Tautas skatuves mākslinieces apbalvojumu (1956), Sociālistiskā darba varoņa nosaukumu (1984) un saņēmusi arī Mesropa Maštoca ordeni (1997).

Gohara Gasparjana mira Erevānā un apglabāta Komitasa panteonā.

## Ārējās saites
* 

## Atsauces
Terenss Makkena

**Terenss Makkena** (, dzimis , miris ) bija amerikāņu etnobotāniķis, mistiķis, psihonauts, rakstnieks un lektors kā arī vadošais pētnieks šamanisma ontoloģijā. Viņš atbalstīja atbildīgu dabā sastopamo psihedēlisko augu izmantošanu. Makkena rakstīja un runāja par plašu tematu loku, tai skaitā psihedēliskajām vielām, enteogēniem, šamanismu, metafiziku, alķīmiju, valodu, filozofiju, kultūru, tehnoloģijām, vidismu (), un teoretizēja par cilvēka apziņas pirmssākumiem. Viņš tika saukts par "deviņdesmito gadu Timotiju Līriju" un "intelektuālo balsi reiva () kultūrai".

## Atsauces

## Ārējās saites
Užavas lejtece

{
  "type": "ExternalData",
  "service": "geoshape",
  "ids": "Q29167130"
}

**Užavas lejtece** ir dabas parks  Ventspils novadā. Izvietojies Užavas upes palienē Užavas un Ziru pagastos, aizņem lielu daļu no šobrīd nefunkcionējošā Užavas poldera. Dabas parks izveidots 2004. gadā, lai aizsargātu putnus to pārceļošanas laikā un ligzdojošās griezes. Putni, galvenokārt ūdensputni (zosis, gulbji, pīles, kaijas), te pulcējas pavasara migrāciju laikā, lai atpūstos applūdušajos laukos un pļavās. Rudens migrāciju laikā putnu koncentrēšanās dabas parka teritorijā netika novērota. Nozīmīgākās ligzdojošo putnu sugas parka teritorijā ir ķīvīte, grieze, paipala, mazais ērglis, pļavu lija u.c. *[[Natura 2000]]* teritorija. Starptautiskā putniem nozīmīgā vieta.

## Atsauces

## Ārējās saites

* Užavas lejtece, BirdLife International
Aivars Kalve

**Aivars Kalve** (īstajā vārdā **Daimonis Kalve**, dzimis , miris ) bija latviešu rakstnieks, publicists, mākslas recenzents.
Aivara Kalves darbi tulkoti krievu, rumāņu, igauņu (“*Hüvastijätt*” (Atvadas), 1982) u.c. valodās.

## Dzīvesgājums
Dzimis 1937. gadā Rīgā jaunsaimnieku Roberta un Almas Kalves ģimenē. Otrā pasaules kara laikā viņa vecāki 1944. gadā atstāja bērnus Daimoni un viņa māsu Taigu Latvijā, bet paši devās bēgļu gaitās uz Vāciju, vēlāk pēc DP nometnes pārcēlās uz Toronto (Kanāda). Abi bērni uzauga radu saimē.
1954. gadā viņš absolvēja Taurkalnes (Pētermuižas) skolu, 1958. gadā Rīgas lauksaimniecības tehnikumu, strādāja par Auces rajona kolhozu celtniecības nodaļas tehniķi (1959—1960). Vēlāk strādāja Baldones Astrofizikas laboratorijā (1960—1961) un Meliorācijas projektēšanas institūtā Rīgā (1962—1965).

1966. gadā publicēja miniatūras žurnālā “Liesma” un izdeva stāstu krājumu “Loma” (1967), neklātienē studēja Valsts Mākslas akadēmijas Mākslas zinātņu nodaļā, kuru absolvēja 1968. gadā. Strādāja žurnāla “Māksla” redakcijā (1967—1968), 1969. gadā viņu uzņēma Rakstnieku savienībā. Apprecējās ar Jeļenu Kalvi (dzim. Lapiņu, 1944-2016), ģimenē piedzima trīs bērni — Jānis Kalve (1971), Roberts (1974), Anna (1977).
Strādāja par pedagogu Emīla Dārziņa mūzikas vidusskolā un Rīgas lietišķās mākslas vidusskolā, bija redaktors Rīgas Kinostudijā, žurnālā “Zvaigzne” (1979—1991) un laikrakstā “Elpa” (1991).

Miris 1994. gadā Rīgā, apglabāts Meža kapos, Rīgā. Viņa kapavietu rotā tēlnieka Induļa Rankas skulptūra.

## Publikācijas
Žurnālā “Māksla”, “Zvaigzne” u.c. publicējis mākslas recenzijas un rakstus par māksliniekiem un mākslu. 1967. gadā iznāca debijas stāstu krājums “Loma”, kuram sekoja stāstu krājumi “Sarkans āboliņa lauks” (1971), “Tveice jūlijā” (1976), “Radu raksti” (1981), “Akmeni veļot” (1984). Aivaram Kalvem publicēti arī romāni — “Vēja kaņepes” (1973), “Atvadas” (1976), “Krītošais Ikars” (1986), “Sēlija: zaļais krasts” (1987), “Gaisa tilts (1990), “Atlantu nams” (žurnālā “Karogs, 1995, nr. 6-8).

### Stāstu krājumi

* Loma (1967)
* Sarkans āboliņa lauks (1971)
* Tveice jūlijā (1976)
* Radu raksti (1981)
* Akmeni veļot (1984)

### Romāni
* Vēja kaņepes (1973)
* Atvadas (1976)
* Krītošais Ikars (1986)
* Sēlija: zaļais krasts” (1987)
* Gaisa tilts (1990)
* Atlantu nams (1995)

### Atsevišķas publikācijas
* Krītošs akmens putns (Jaunā Gaita, nr. 84, 1971)
* Podiņkrāsns (Jaunā Gaita, nr. 89, 1972)
* Aivara Kalves stāsta „Veltījums pērnajam rudenim” radiolasījums. Piedalās Mārtiņš Vērdiņš, Varis Vētra, Imants Adermanis, Uldis Vazdiks Astrīda Vecvagare, Osvalds Bērziņš, Helmuts Kalniņš. Rež. Jānis Vītoliņš. 1978. gada ieraksts (Latvijas Radio arhīvs)
* Aivara Kalves stāsta „Sencis” radiovariants. Lasa Juris Pļaviņš, Jānis Brodelis, Ārija Stūrniece. Režisore Antonija Apele. 1991. gada ieraksts (Latvijas Radio arhīvs).

Aivara Kalves arhīva materiāli atrodas Andreja Upīša memoriālajā dzīvoklī Rīgā, atsevišķi materiāli — arī Aizkraukles Vēstures un mākslas muzejā "Kalna Ziedi" un Rakstniecības un mūzikas muzejā.

## Atsauces

## Ārējās saites
* Kalve Aivars Humanitāro zinātņu virtuālā enciklopēdija
* Latvijas Folkloras krātuve
Augstroze (nozīmju atdalīšana)

**Augstroze** var būt:
* Augstroze — dabas liegums Limbažu un Valmieras novados;
* Augstrozes Lielezers  ir ezers Limbažu novada Umurgas pagastā;
* Augstrozes muiža;
* Augstrozes pagasts;
* Augstrozes paugurvalnis;
* Augstrozes pils.
Tuberkulīns

thumb|270px|Mantū (''Mantoux'') ādas raudzes veikšana ar tuberkulīnu

**Tuberkulīns** () ir no tuberkulozes mikobaktērijām (*Mycobacterium tuberculosis*) iegūts attīrītu olbaltumvielu maisījums, ko lieto tuberkulozes intradermālā testa jeb tuberkulīna raudzes (Mantū raudzes) veikšanai. Tas ir pozitīvs tiem cilvēkiem, kam ir bijusi inficēšanās ar tuberkulozes mikobaktērijām un izstrādājies pastiprināts jutīgums (hipersensitivitāte) pret tām.

Pirmos zinātniskos rakstus par tuberkulīna iegūšanu un izmantošanu tuberkulozes terapijai publicēja Roberts Kohs (1890) un Kristaps Helmanis (1892), kuri sākotnēji cerēja iegūt ārstniecisku medikamentu no novājinātiem tuberkulozes baciļu celmiem. Mūsdienās ādas diagnostiskajiem testiem lieto vienīgi attīrītus baktēriju proteīnu derivātus (*Purified Protein Derivate*) jeb PPD-tuberkulīnu.

## Atsauces
Bads

[thumbnail|235px|No bada izkāmējuši Britu Indijas iedzīvotāji [Bengalūru apkaimē 1877. gadā]]
**Bads** ir liels vai pilnīgs pārtikas trūkums ilgstošā laika periodā. To var izraisīt karš, neražas gads, katastrofas, darbaspēka trūkums, inflācija un/vai valdības politika. Bads parasti ir saistīts ar nepietiekamu uzturu, epidēmijām un paaugstinātu mirstību.

Masveida bada laikā parasti mirst vairāk vīriešu nekā sieviešu. visvairāk dzīvību atņem nevis pats bads, bet gan ar to saistītās slimības. Masveida badam ir arī citas sekas. Piemēram, strauji pieaug pašnāvību skaits, samazinās dzimstība (parasti pēc bada beigām dzimstība īslaicīgi pieaug, bet pēc tam atkal samazinās) un laulību skaits. Masveida bads izraisa būtiskas izmaiņas iedzīvotāju demogrāfiskajā struktūrā, jo īpaši strauji samazinās bērnu un gados vecāku cilvēku īpatsvars un palielinās sieviešu īpatsvars.

## Mūsdienās
thumb|Nepietiekama uztura skarto iedzīvotāju īpatsvars saskaņā ar ANO 2013. gada statistiku
Mūsdienās viens no reģioniem, kuros visspilgtāk izpaužas bads un ar to saistītās problēmas, ir Subsahāras Āfrika.

No 2020. gada izsalkušo cilvēku skaits pasaulē palielinās, pēdējo piecu gadu laikā to skaits pieaugs par desmitiem miljonu. Nepietiekams uzturs ir iemesls aptuveni 45 % no visiem nāves gadījumiem bērniem līdz piecu gadu vecumam. Katru gadu no bada izraisītām slimībām mirst vairāk nekā 5 miljoni mazu bērnu.

## Skatīt arī
* Bads Krimā (1921—1923)
* Holodomors
* Lielais bads Īrijā

## Atsauces

## Ārējās saites
Maleīns

thumb|270px|Maleīna acu raudzes veikšana Francijā Pirmā pasaules kara laikā (1918)

**Maleīns** () ir no *[[Burkholderia mallei]]* baktērijām iegūts attīrītu olbaltumu maisījums, ko lieto ļauno ienāšu diagnostiskā testa jeb maleīna raudzes veikšanai. Tas ir pozitīvs tiem dzīvniekiem (zirgiem, ēzeļiem, mūļiem) un cilvēkiem, kam ir bijusi inficēšanās ar šīm baktērijām un izstrādājies pastiprināts jutīgums (hipersensitivitāte) pret tām.

Pirmos zinātniskos rakstus par maleīna iegūšanu un izmantošanu diagnostikai 1891. gadā publicēja latviešu mikrobiologi Kristaps Helmanis un Oto Kalniņš.

## Atsauces
Mailīte (nozīmju atdalīšana)

**Mailīte** var būt:

*Mailīte - karpu dzimtas zivs
*Mailīte - Abula labā krasta pieteka
*Mailīte - Vīksnenes pieteka
*Maiļupītes cits nosaukums
Mailīte (Abula labā pieteka)

**Mailīte** (arī **Locekļa upīte**) ir Abula labā krasta pieteka Smiltenes novadā uz ziemeļiem no Lūķiem. 

Tek rietumu virzienā. Mailīti nešķērso valsts autoceļi, tās krastos neatrodas lielas apdzīvotās vietas.

## Atsauces
Valentīna Golubenko

**Valentīna Golubenko** (; dzimusi  Volgogradā) ir krievu starptautiskā lielmeistare šahā (2007), kas līdz 2007. gadam pārstāvēja Igauniju, bet no 2007. gada pārstāv Horvātiju.

## Biogrāfija
Igaunijas pilsētas Kohtla-Jerves šaha kluba *Diagonaal* audzēkne. Sešpadsmit reizes uzvarējusi Igaunijas junioru šaha čempionātos dažādās vecuma grupās. No 1997. līdz 2002. gadam pārstāvējusi Igauniju Eiropas un Pasaules junioru šaha čempionātos. 2004. gadā aizsākās konflikts starp Golubenko un Igaunijas šaha federāciju, kura iebilda, ka šahiste bez Igaunijas pilsonības pārstāv valsti oficiālajos šaha turnīros. Konflikta rezultātā Golubenko kopš 2007. gada šaha turnīros pārstāv Horvātiju. Kā Horvātijas pārstāve 2008. gadā uzvarējusi Pasaules junioru šaha čempionātā U18 vecuma grupā. Tajā pašā gadā Naļčikā piedalījusies Pasaules sieviešu šaha čempionātā pēc izslēgšanas sistēmas, kurā 1. kārtā zaudējusi Viktorijai Čmilītei.

Pārstāvējusi Horvātijas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2008-2016);
* Eiropas komandu šaha čempionātos piedalījusies 3 reizes (2007-2011).

Par panākumiem turnīros FIDE 2006. gadā Golubenko piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu.

## Atsauces

## Ārējās saites
Ginaja Memmedzade

**Ginaja Memmedzade** (; dzimusi  Baku) ir Azerbaidžānas starptautiskā lielmeistare šahā (2014).

## Biogrāfija
2008. gadā uzvarējusi Eiropas jauniešu šaha čempionātā U8 vecuma grupā. 2009. gadā uzvarējusi Pasaules junioru šaha čempionātā U10 vecuma grupā. 2013. gadā uzvarējusi Eiropas jauniešu šaha čempionātā U14 vecuma grupā. 2017. gadā uzvarējusi Azerbaidžānas sieviešu šaha čempionātā. 2025. gada februārī uzvarējusi Azerbaidžānas sieviešu šaha čempionātā pēc izslēgšanas sistēmas.

2021. gada jūnijā Gibraltārā izcīnījusi 3. vietu FIDE sieviešu *Grand Prix* izcīņas posmā. 2022. gada augustā Prāgā izcīnījusi sudraba medaļu Eiropas individuālajā šaha čempionātā sievietēm.

2023. gada maijā Nikosijā dalījusi 6.-9. vietu FIDE sieviešu *Grand Prix* izcīņas posmā. 2023. gada jūnijā Sentluisā ierindojusies priekšpēdējā, 8. vietā sieviešu lielmeistaru starptautiskajā šaha turnīrā *Cairns Cup*. 2023. gada novembrī Daglasā ierindojusies 21. vietā "FIDE Women's Grand Swiss" turnīrā sievietēm. 2024. gada aprīlī Rodā dalījusi 2.-9. vietu Eiropas individuālajā šaha čempionātā sievietēm, bet pēc papildu rādītājiem ierindojusies 6. vietā.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādē piedalījusies 2016. gadā;
* Eiropas komandu šaha čempionātā piedalījusies 2019. gadā un komandu vērtējumā izcīnījusi bronzas medaļu. 2023. gadā Budvā Azerbaidžānas izlases sastāvā izcīnījusi 2. vietu Eiropas komandu šaha čempionātā.;
* Pasaules jauniešu komandu šaha čempionātā U16 vecuma grupā piedalījusies 2016. gadā.

Par panākumiem turnīros FIDE 2014. gadā Memmedzadei piešķīra gan starptautiskās meistares (WIM), gan starptautiskās lielmeistares (WGM) nosaukumu.

## Atsauces

## Ārējās saites
Medema purvs

**Medema purvs** ir purvs Rīgas dienvidu daļā Ziepniekkalna apkaimē, Mārupes novada austrumu daļā, Olaines novada ziemeļu daļā un Ķekavas novada ziemeļrietumu daļā starp Jaunmārupi un Baložiem. Purva vidusdaļā atrodas autoceļš A8, Stūnīši un Medemciems.

Novadgrāvju sistēmā Medema purva dienvidrietumos sākas Neriņa, kas novada ūdeņus uz Babītes ezeru.

Kopš 20. gadsimta vidus Medema purvā notiek intensīva kūdras ieguve. Daļa purva palikusi neizstrādāta. Tur tika plānots attīstīt reģionālas nozīmes rekreācijas objektu, kā rezultātā ir tapusi dabas taka.

## Nosaukums
Sākotnēji uz dienvidiem no Rīgas esošie purvi saukti par Tīriņu purvu (*Thüringer Heide*), kas nosaukts pēc netālu esošās Tīriņu muižas (mūsdienās Tīraine). 1940. gados saukts arī par Tīreļpurvu. Purva rietumu malā uz atsevišķām minerālsalām izveidojās atsevišķas viensētas. Viensētu grupējums saukts Medumi vai Medemi (mūsdienās Medemciems). Apmēram no 1947. gada purvs ieguva tā tagadējo nosaukumu.

## Atsauces
2017. gada Francijas prezidenta vēlēšanas

**2017. gada Francijas prezidenta vēlēšanās** par 25. Francijas prezidentu tika ievēlēts Emanuels Makrons no *[[En Marche!]]*. Vēlēšanas notika divās kārtās: 23. aprīlī bija pirmā kārta, kurā sacentās visi 11 kandidāti, otrā kārta notika 7. maijā, un tajā sacentās pirmās kārtas pirmo divu vietu ieguvēji Emanuels Makrons un Marina Lepena.

Iepriekšējais prezidents Fransuā Olands no Sociālistiskās partijas varēja kandidēt uz otro termiņu, taču 2016. gada 1. decembrī paziņoja, ka zemo reitingu dēļ to nedarīs. Viņš kļuvis par pirmo Piektās republikas prezidentu, kas nav kandidējis uz otro termiņu.

## Rezultāti

Pirmajā kārtā kandidēja vienpadsmit kandidāti. Vēlēšanās piedalījās 77,77% balsstiesīgo, kas ir nedaudz mazāk kā iepriekšējajās prezidenta vēlēšanās. Otrajai kārtai kvalificējās Emanuels Makrons, kurš ieguva 24,01% balsu, un Marina Lepena, kas ieguva 21,30% balsu.

Trešajā un ceturtajā vietā palika Republikāņu kandidāts Fransuā Fijons un Nepakļāvīgās Francijas Žans Liks Melanšons, iegūstot attiecīgi 20.01% un 19,58% balsu. Atšķirībā no citu gadu vēlēšanām, ne Republikāņu, ne Sociālistiskās partijas kandidāts neiekļuva vēlēšanu otrajā kārta.

Otrajā kārtā, kurā sacentās Emanuels Makrons un Marina Lepena, piedalījās 74,56% balsstiesīgo, kas ir nedaudz mazāk kā pirmajā kārtā. Emanuels Makrons uzvarēja, iegūstot 66,1% balsu.

## Pirmsvēlēšanu aptaujas

### Pirmā kārta

Līdz 2017. gada janvārim vadošie kandidāti aptaujās bija Nacionālās frontes kandidāte Marina Lepena un Republikāņu kandidāts Fransuā Fijons. Taču janvāra beigās Fijona reitings nokritās, jo atklājās, ka viņš pieņēmis fiktīvos darbos savus radiniekus. Fijonu apdzina Emanuels Makrons no *[[En Marche!]]*, kurš ieguva līdzīgu atbalstītāju daudzumu kā Lepena. Sociālistiskās partijas priekšvēlēšanu kārtā par viņu kandidātu tika izvirzīts Benuā Amons, kurš aptaujās ieņēma ceturto vietu. Pēc veiksmīgas dalības prezidenta amata kandidātu televīzijas debatēs marta beigās Nepakļāvīgās Francijas kandidāts Žans Luks Melenšons apdzina Amonu un aptaujās atradās tieši aiz Fijona.

### Otrā kārta

Aptaujas rādīja, ka otrajā kārtā Makronam bija lielākas izredzes uzvarēt nekā Lepenai.

## Atsauces
Zeinaba Memmedjarova

**Zeinaba Memmedjarova** (; dzimusi  Sumgajitā) ir Azerbaidžānas starptautiskā lielmeistare šahā (2003).

## Biogrāfija
Pirmais treneris bijis tēvs, brālis Šehrijars un māsa Turkana arī ir kļuvuši par šaha lielmeistariem. 2000. gadā uzvarējusi Pasaules junioru šaha čempionātā U18 vecuma grupā. 2002. gadā uzvarējusi Eiropas junioru šaha čempionātā U20 vecuma grupā. 2003. gadā bijusi trešā Pasaules junioru šaha čempionātā U20 vecuma grupā.

Daudzkārtējā Azerbaidžānas sieviešu šaha čempionāta uzvarētāja (2001, 2007, 2008, 2015). 2021. gada maijā izcīnījusi 3. vietu Azerbaidžānas sieviešu šaha čempionātā.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādēs piedalījusies 9 reizes (1998-2004, 2008-2016). Individuālajā vērtējumā izcīnījusi 2 sudraba (2002, 2010) un bronzas (2000) medaļas;
* Eiropas komandu šaha čempionātos piedalījusies 7 reizes (2001-2003, 2007-2015).

Par panākumiem turnīros FIDE 2003. gadā Memmedjarovai piešķīra starptautiskās lielmeistares (WGM) nosaukumu.

Precējusies, ģimenē ir dēls.

## Atsauces

## Ārējās saites
Monika Ciganova

**Monika Ciganova** (; dzimusi  Kohtla-Jervē) ir Igaunijas starptautiskā meistare šahā (1991).

## Biogrāfija
Šahu iemācījusies spēlēt vienpadsmit gadu vecumā. Trīs reizes uzvarējusi Igaunijas junioru šaha čempionātos (1984, 1985, 1987). 1987. gadā beigusi Tallinas sporta internātskolu. No 1987. gada līdz 1991. gadam studējusi Tallinas tehnoloģiju universitātē. Divas reizes piedalījusies PSRS sieviešu šaha čempionāta finālā (1990, 1991). 1991. gadā Azovā Igaunijas izlases sastāvā izcīnījusi bronzas medaļu PSRS sieviešu komandu šaha čempionātā, parādot labāko rezultātu pie rezerves galdiņa. Igaunijas sieviešu šaha čempionātos izcīnījusi 9 zelta (1994, 1995, 1997, 1999, 2001, 2004, 2005, 2007, 2008), 6 sudraba (1990, 1992, 1996, 2003, 2014, 2015) un 3 bronzas medaļas (1998, 2006, 2024). Sešas reizes uzvarējusi Igaunijas sieviešu šaha čempionātos ātrajā šahā.

Pārstāvējusi Igaunijas komandu lielākajos komandu šaha turnīros:
* Pasaules šaha olimpiādēs piedalījusies 9 reizes (1992-1994, 1998-2000, 2006-2008, 2012-2016);
* Eiropas komandu šaha čempionātos piedalījusies 2 reizes (1992, 2007).

Kopš 1991. gada strādājusi par šaha treneri Tallinas šaha skolā un Paula Keresa šaha namā (1991–2003), Kaido Kilaotsa  šaha skolā (2005–09), šaha akadēmijā *Vabaettur* (no 2009. gada). FIDE trenere kopš 2005. gada. Trīs bērnu māte.

## Atsauces

## Ārējās saites
Kibra Eztirka

**Kibra Eztirka** (; dzimusi  Ankarā) ir Turcijas starptautiskā lielmeistare šahā (1991).

## Biogrāfija
Kopš 1999. gada pārstāvējusi Turciju Eiropas un Pasaules junioru šaha čempionātos, kuros izcīnījusi 2 zelta (Eiropas junioru šaha čempionātā U16 vecuma grupā 2006. un 2007. gadā) un 3 bronzas (Pasaules junioru šaha čempionātā U20 vecuma grupā 2008. gadā, Eiropas junioru šaha čempionātā U18 vecuma grupā 2008. gadā, Pasaules junioru šaha čempionātā U18 vecuma grupā 2008. gadā) medaļas.
2008. gadā bijusi trešā Turcijas sieviešu šaha čempionātā. 2010. gadā dalījusi trešo vietu Ankaras sieviešu starptautiskajā šaha turnīrā. 2012. gadā uzvarējusi Turcijas sieviešu šaha čempionātā. 

Pārstāvējusi Turcijas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2006-2016);
* Eiropas komandu šaha čempionātos piedalījusies 4 reizes (2007, 2011-2015);
* Pasaules komandu šaha čempionātos piedalījusies 2 reizes (2011-2013);
* Pasaules jauniešu komandu šaha čempionātā U16 vecuma grupā piedalījusies 2003. gadā.

Par panākumiem turnīros FIDE 2009. gadā Eztirkai piešķīra starptautiskās meistares (WIM), bet 2012. gadā - starptautiskās lielmeistares (WGM) nosaukumu.

## Atsauces

## Ārējās saites
Turkana Memmedjarova

**Turkana Memmedjarova** (; dzimusi  Sumgajitā) ir Azerbaidžānas starptautiskā lielmeistare šahā (2007).

## Biogrāfija
Pirmais treneris bijis tēvs, brālis Šehrijars un māsa Zeinaba arī ir kļuvuši par šaha lielmeistariem. Vairākkārt pārstāvējusi Azerbaidžanu Eiropas un Pasaules junioru šaha čempionātos, kuros izcīnījusi zelta (2002. gadā Eiropas jauniešu šaha čempionātā U14 vecuma grupā) un sudraba (2003. gadā Pasaules junioru šaha čempionātā U14 vecuma grupā) medaļas. 2003. gadā uzvarējusi Azerbaidžānas junioru šaha čempionātā U20 vecuma grupā. Daudzkārtējā Azerbaidžānas sieviešu šaha čempionāta laureāte: 2002. gadā dalījusi 2.-3. vietu, 2003. gadā 1. vieta, 2007. gadā 2. vieta, 2009. gadā 3. vieta, 2010. gadā dalījusi 1.-2. vietu, 2011. gadā dalījusi 1.-2. vietu, 2012. gadā 1. vieta. 2005. gadā uzvarējusi vienā no Veikanzē (Nīderlande) šaha festivāla turnīriem.

2026. gada februārī izcīnījusi 4. vietu Azerbaidžānas šaha čempionātā sievietēm.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2002, 2008-2016);
* Eiropas komandu šaha čempionātos piedalījusies 6 reizes (2003, 2007-2013, 2019). Komandu vērtējumā izcīnījusi bronzas (2019) medaļu.

Par panākumiem turnīros FIDE 2003. gadā Memmedjarovai piešķīra starptautiskās meistares (WIM), bet 2007. gadā – starptautiskās lielmeistares (WGM) nosaukumu.

## Atsauces

## Ārējās saites
Latvijas purvi

[thumb|250px|[Teiču purvs]]
**Purvi Latvijā** aizņem 4—5 % no valsts platības. Kopumā Latvijā reģistrēti 5078 purvi, no kuriem 1,5% ir lielāki par 1000 ha. 69% no purvu kopplatības aizņem augstie purvi, 28,5% — zemie purvi un 1,8% — pārejas purvi.

## Platība
4,7% no valsts teritorijas pēc Latvijas Valsts mežu datiem. Pēc Latvijas Valsts zemes dienesta 2012. gada datiem Latvijā purvi ir 2 431 km2 platībā, un tie aizņem 3,8% no valsts teritorijas, bet Latvijas Kūdras ražotāju asociācija ziņo, ka purvi Latvijā 10,7% no valsts teritorijas.

## Lielākie purvi

## Atsauces

## Ārējās saites
Hejale Abdulla

**Hejale Abdulla** (; dzimusi ) ir Azerbaidžānas starptautiskā lielmeistare šahā (2015).

## Biogrāfija
2010. gadā Batumi izcīnījusi bronzas medaļu Eiropas junioru šaha čempionātā U18 vecuma grupā. 2011. gadā uzvarējusi Azerbaidžānas junioru šaha čempionātā U18 vecuma grupā, bet U20 vecuma grupā bijusi otrā. 2012. gadā atkārtoti izcīnījusi sudraba medaļu Azerbaidžānas junioru šaha čempionātā U20 vecuma grupā. Divas reizes uzvarējusi Azerbaidžānas sieviešu šaha čempionātos (2013, 2014). 2021. gada maijā ierindojusies 4. vietā Azerbaidžānas sieviešu šaha čempionātā.

Pārstāvējusi Azerbaidžānas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2014-2016);
* Eiropas komandu šaha čempionātos piedalījusies 2 reizes (2013-2015).

Par panākumiem turnīros FIDE 2010. gadā Abdullai piešķīra starptautiskās meistares (WIM), bet 2015. gadā - starptautiskās lielmeistares (WGM) nosaukumu.

## Atsauces

## Ārējās saites
Polijas premjerministru uzskaitījums

Šajā uzskaitījumā apkopoti **[[Polija]]s premjerministri** kopš 1807. gada. Pašreizējais premjerministra amats savukārt tika izveidots 1918. gadā.

## Uzskaitījums
### [[Attēls:Flag of the Duchy of Warsaw.svg|30px]] [[Varšavas hercogiste]] (1807 — 1813) [[Attēls:Grand Coat of Arms of Duchy of Warsaw.svg|30px]]

### [[Poļu Nacionālā valdība (Novenbra sacelšanās)|Poļu Nacionālā valdība]] (1830 — 1831)

### Polijas Nacionālā valdība (1846)

### Nacionālā komiteja Poznaņā (1848)

### Polijas Nacionālā valdība (1863 — 1864)

### [[Attēls:Flag of Poland.svg|30px]] [[Polijas Karaliste (1916—1918)|Polijas karaliste]] (1917 — 1918) [[Attēls:Godło Królestwa Polskiego (1916-1918).svg|30px]]

### Polijas Tautas Republika (1918)

### [[Attēls:Flag of Poland (1928-1980).svg|30px]] [[Polijas Otrā republika]] (1918 — 1939) [[Attēls:Coat of arms of Poland (1928–1939).svg|30px]]

### [[Polijas Republikas Trimdas valdība]] (1939 – 1990)
#### Premjerministri

#### Nacionālās vienotības valdes priekšsēdētāji (1954—1972)

### [[Attēls:Flag of Poland (1928-1980).svg|30px]] [[Polijas Tautas Republika]] (1944 — 1989) [[Attēls:Coat of arms of Poland (1955-1980).svg|30px]]

 
 

### [[Attēls:Flag of Poland.svg|30px]] [[Polijas Republika]] (Trešā Polijas Republika) (1989 — mūsdienas) [[Attēls:Herb Polski.svg|30px]]
Alans Votss

thumb|

**Alans Vilsons Votss** (; dzimis , miris ) bija angļu/amerikāņu filozofs un rakstnieks. Pazīstams kā Austrumu filozofijas popularizētājs un interpretētājs Rietumos.

Dzimis Anglijā. 1938. gadā pārcēlās uz ASV. Anglikāņu baznīcas garīgajā seminārā ieguva maģistra grādu teoloģijā. Līdz 1950. gadam darbojās kā mācītājs, līdz 1950. gadam pārcēlās uz Kaliforniju. Darbojās kā radio komentētājs, publicēdams grāmatas par Austrumu un Rietumu filozofijas tēmām. Iekļaujoties tālaika Rietumu kontrkultūrā, 1957. gadā publicēja vienu no populārākjaiem darbiem "Dzenbudusma ceļš" (*The Way of Zen*), kas kļuva par bestselleru.

## Ārējās saites

* Votsam veltīta lapa
Vectēva paradokss

**Vectēva paradokss** ir ar ceļošanu laikā saistīts paradokss, kad, mainot pagātni, rodas neatbilstības. Nosaukums cēlies no paradoksa apraksta — persona, kas aizceļo uz pagātni un nogalina savu vectēvu, tādā veidā novērš sava tēva vai mātes piedzimšanu un līdz ar to sevis paša eksistenci. Neskatoties uz nosaukumu, šī paradoksa jēga nav tieši saistīta ar nepieciešamību nogalināt savu vectēvu, lai novērstu savu dzimšanu. Šis paradokss attiecināms uz jebkuru darbību, kas maina pagātni, jo rodas pretrunas, ja pagātne kļūst atšķirīga no tādas, kāda tā bijusi. Šādas teorētiskas darbības rezultātā persona nekad nepiedzimtu, līdz ar to tā nevarētu izmantot laika mašīnu, lai nokļūtu pagātnē un to izmainītu.

thumb|Augšā: biljarda bumbas oriģinālā trajektorija. Vidū: biljarda bumba uzrodas no nākotnes, un, pieskaroties savai dubultniecei tagadnē, novērš tās iekļūšanu laika mašīnā. Apakšā: biljarda bumba neiekļūst laika mašīnā, radot paradoksu, liekot apšaubīt to, ka tās dubultniece kādreiz varētu izkļūt nu laika mašīnas un novirzīt tās gaitu.

## Varianti
Vectēva paradokss ietver jebkādas izmaiņas pagātnē, tam ir daudzas variācijas. Fiziķis Džons Garisons (*John Garrison*) piedāvā šī paradoksa variāciju: elektriska shēma, izmantojot laika mašīnu, sūta pagātnē signālu pašai sevi izslēgt, un saņem šo signālu vēl pirms tas ir nosūtīts. Līdzīgs paradokss filozofijā ir pazīstams kā autoinfanticīds (*autoinfanticide*): atgriezties pagātnē un nogalināt sevi kā bērnu.

Cits vectēva paradoksa variants ir Hitlera paradokss, kas diezgan bieži apspēlēts zinātniskās fantastikas jomā. Šajā paradoksā varonis ceļo uz pagātni, lai nogalinātu Ādolfu Hitleru, pirms tas novedis pasauli līdz Otrajam pasaules karam. Šai gadījumā netiktu novērsta iespēja personai fiziski ceļot laikā, jo persona joprojām eksistētu, taču šāda darbība būtu novērsusi iemeslu, kura dēļ vajadzētu ceļot uz pagātni, jo arī tad, ja cilvēks zinātu, ka šāds iemesls tiešām pastāvēja, doties uz pagātni nebūtu nekādas jēgas. Turklāt Hitlera pastāvēšanas sekas ir tik monumentālas un visaptverošas, ka ikvienam, kas dzimis pēc kara, dzīve ir zināmā veidā ietekmēta, un tādējādi izmaiņas pagātnē tieši iespaidotu un izmainītu miljoniem cilvēku dzīvju.

## Loģiskā analīze
Pat nezinot, vai ceļošana pagātnē ir fiziski iespējama, vectēva paradoksu var izpētīt no loģiskā viedokļa. Paradokss ir loģiska pretruna, kas izriet no pagātnes (tagadnes, nākotnes) izmainīšanas: ja notikums ir noticis vienā veidā, nepastāv iespēja, ka tas varētu notikt kādā citā veidā. Tādēļ, mainot pagātni (arī tagadni vai nākotni), rodas pretruna, tas nozīmē, ka izmainīt pagātni nav iespējams. Joprojām pastāv loģiska iespēja doties atpakaļ laikā un izmainīt notiekošo, taču, piemēram, laika ceļotājs, kas plānojis nogalināt savu vectēvu, to nevarēs izdarīt — ierocis neizšaus, traucēs kaut kādi apstākļi, izrādīsies, ka viņa tēvs ir bijis audžubērns u.tml.

## Piezīmes

## Skatīt arī
* Laika cilpa
* Tauriņa efekts
* Domino princips

## Atsauces
Ziemupe (dabas liegums)

**Ziemupe** ir dabas liegums Dienvidkurzemes novadā. Izvietojies Baltijas jūras piekrastē 13 km garā joslā starp Rudupes ieteku jūrā un Ziemupi Sakas un Vērgales pagastos. Lieguma austrumu daļā nenosusinātajā grīņu daļā 1987. gadā tika izveidots parastās purvmirtes botāniskais liegums 1835 ha platībā, bet piekrastes daļā 1992. gadā izveidots vietējas nozīmes liegums piekrastes biotopu aizsardzībai. 1999. gadā abi liegumi apvienoti un tiem piešķirts valsts nozīmes īpaši aizsargājamas dabas teritorijas — dabas lieguma — statuss. 2004. gadā teritorijai tika piešķirts Eiropas Savienības nozīmes īpaši aizsargājamās dabas teritorijas (*[[Natura 2000]]* vietu) un Putniem nozīmīgas vietas statuss.

Ziemupes liegums ir viena no būtiskajām teritorijām pelēko kāpu, priekškāpu, grīņu tipa mežu un slapjo virsāju aizsardzības nodrošināšanai Latvijā. Teritorijā sastopami 17 Latvijā un Eiropas Savienībā īpaši aizsargājami biotopi un 70 īpaši aizsargājamas sugas. Nozīmīgākās no tām ir jūrmalas zilpodze, grīņa sārtene, Lēzeļa vīrcele, lielā mārsilu zilenīte, stepes čipste un mednis.

## Atsauces

## Ārējās saites

* Ziemupe, BirdLife International
Raimonda Vazdika

**Raimonda Vazdika** (dzimusi **Raimonda Greiža-Lisovska**,  Jūrmalā) ir latviešu aktrise, kustību konsultante un dzejniece.

## Biogrāfija
Raimonda Vazdika augusi Jūrmalā, viņas māsa ir žurnāliste Elita Veidemane. Mācījusies Majoru pamatskolā un arī bērnu mūzikas skolā, vēlāk Rīgas 3. vidusskolā. Studējusi Rīgas kultūras darbinieku tehnikumā. Beigusi Latvijas valsts konservatorijas Kultūras un mākslas zinātņu fakultāti (1986).

Strādājusi Mākslas darbinieku namā Rīgā, Neatkarīgajā teātrī "Kabata" un Jaunajā Rīgas teātrī. Veidojusi horeogrāfiju dažādos Latvijas profesionālajos teātros, strādājusi par kustību pedagogu, par žurnālisti, pasākumu un TV raidījumu veidotāju. Piedalījusies izrādēs: "Dzejniece. Mirdzas Ķempes mīlestība" (Nacionālajā teātrī, vēlāk Benjamiņa namā), mūziklā "Eslingena" un komēdijā "Gumijas princis" (koncertzālē "Rīga"), komēdijā "Viņi dejoja simt vasaras" (teātrī-klubā "Austrumu robeža") un muzikālās izrādēs "Pikantā zvaigzne", "Dzejnieki. Nakts. Bohēma", "Trīs māsas un neatvairāmais Harmss" un "Dzīve virs jumtiem" (Mūzikas un teātra restorānā *Happy Days & Nights*). 

Pirmā dzejas publikācija 1988. gadā laikrakstā "Literatūra un Māksla". Izdots dzejoļu krājums "Rētas. Zelts" (2002). 2018. gadā izdota otrā grāmata "Neremdināmi". Valta Pūces dziesmas ar Raimondas Vazdikas tekstiem izdotas grupas "Marana" albumā "Visādas drazas" (1991).  

Piedalījusies teātra-kluba "Austrumu robeža" muzikālajās izrādēs, sadarbojusies ar mūziķiem Ievu Akurateri, Ilzi Grunti, aktieriem Ievu Pļavnieci, Indru Burkovsku, Daini Gaideli. Ierakstījusi albumus "Labākās dienas" (2001) un "Neatskaties" (2005).

1993. gadā nominēta Spēlmaņu nakts balvai nominācijā "Labākā aktrise otrā plāna lomā".

Precējusies ar Oskaru Vazdiku (aktiera Ulda Vazdika dēlu), dēls Reinis Vazdiks (dzimis 1986. gadā).

## Atsauces

## Ārējās saites
* Raimonda Vazdika izrades.lv
Galanta

**Galanta** () ir pilsēta Slovākijā, Trnavas apgabala Galantas apriņķa centrs. 

## Vēsture
Rakstos pirmoreiz minēta 1237. gadā. Tāpat kā lielākā daļa no Slovākijas teritorijas, Galanta līdz 1918. gadam atradās Ungārijas sastāvā, tās ungāriskais nosaukums ir **Galānta** (*Galánta*). No 1421. gadas Galanta bija Esterhāzi dzimtas īpašums. Tirgus tiesības no 1613. gada. Pēc Pirmā pasaules kara iekļāvās Čehoslovākijā. Pamatojoties uz Vīnes arbitrāžām, no 1938. līdz 1945. gadam pilsēta bija iekļauta Ungārijas sastāvā. No 1993. gada - neatkarīgās Slovākijas pilsēta. 

## Cilvēki
2001. gadā absolūtais vairākums (59,63 %) pilsētas iedzīvotāju bija slovāki, dzīvoja arī ungāri (35,03 %). Pēc reliģiskās pārliecības - katoļi (77,0 %), nereliģiozi (13,3 %), luterticīgie (5,6 %).

Pilsētā bērnību pavadījis ungāru komponists Zoltāns Kodājs (*Kodály* *Zoltán*, 1882 – 1967).

## Ārējās saites
Nārste

**Nārste**, arī **Narsti** vai **Nārsts**, bija apdzīvota vieta Baltinavas pagastā. Atradās pagasta centrālajā daļā 3 km no pagasta centra Baltinavas un 257 km no Rīgas.

Apdzīvotā vieta atradās nomaļus no autoceļa V468, Kaņepes upes krastā.

## Atsauces
Horvātijas prezidentu uzskaitījums

Šajā uzskaitījumā apkopoti **[[Horvātija]]s prezidenti** kopš 1990. gada, kad tā ieguva neatkarību no Dienvidslāvijai.

## Uzskaitījums

### [[Attēls:Flag of Croatia.svg|30px]] [[Horvātijas Republika]] (1990 — mūsdienas) [[Attēls:Coat of arms of Croatia.svg|30px]]
Roberts Antons Vilsons

**Roberts Antons Vilsons** (; dzimis , miris ) bija amerikāņu rakstnieks, dramaturgs, dzejnieks, mistiķis, futurologs, anarhists un sazvērestības teoriju pētnieks. Pazīstams kā parodijreliģijas diskordiānisma propagandētājs.

Dzimis un uzaudzis Ņujorkā. No 1965. līdz 1971. gadam strādāja par izdevumā *[[Playboy]]*. 1975. gadā kopā ar Robertu Šī publicēja triloģiju *The Illuminatus!*, kas kļuva ar bestselleru.

## Ārējās saites